Lav et referat af nedenstående tekst:

Tekst:
Det har i lang tid fyldt meget i debatten, at der mangler sundhedspersonale i det danske samfund. Og det er også tilfældet, når det kommer til Forsvaret - eller det kan det i hvert i fald ende med at blive. For med Ruslands invasion af Ukraine står Danmark foran et nyt trusselsbillede, og risikoen for øget militær aktivitet i fremtiden er forhøjet. Derfor har Forsvarets Trænregiment og Det Sundhedsvidenskabelige Fakultet på Aalborg Universitet indledt et samarbejde for at være på forkant med et fremtidigt behov for lægehjælp, der naturligt vil følge af en større hær og et forsvar, der skal kunne fungere. - Hvis vi skulle komme i en alvorlig situation som krig og andre katastrofer, er vi nødt til at være i stand til at behandle tilskadekomne soldater og civilbefolkning, fortæller Lars Hvilsted Rasmussen, der er dekan for Det Sundhedsvidenskabelige Fakultet på Aalborg Universitet. Anderledes kompetencer Som læge i det danske forsvar skal man ikke kun sikre, at Danmark har sunde og kampdygtige soldater. Lægerne skal også være klar til at håndtere helt anderledes dramatiske situationer. Og det skal lægerne fra Aalborg Universitet - ifølge Lars Hvilsted Rasmussen - vide mere om, end de gør i dag. - Det er noget helt andet at være læge i en krigs- eller katastrofesituation. Vores læger skal have muligheden for at prøve, hvad det vil sige at være læge i Forsvaret, mens de er under uddannelse hos os, fastslår dekanen. Vil åbne øjnene hos flere Det er også netop det, samarbejdet mellem universitetet og Forsvaret åbner for. Her er ønsket, at man som medicinstuderende frivilligt kan tilvælge et praktikophold i Forsvaret. - Hvis Forsvaret skal vokse i fremtiden, kommer vi i stærk konkurrence med det omkringliggende samfund om medarbejdere. Herunder også læger og andet sundhedsfagligt personel. Vi håber med det her projekt, at lægerne får øjnene op for Forsvarets kvaliteter og kan se os som en fremtidig arbejdsplads, fortæller chefen for Trænregimentet, oberst Susanne Lund. Hun tror også på, at man i fremtiden vil samarbejde mere omkring sundhedspersonale. - Jeg tror, vi kommer til at se en model, hvor virksomheder og institutioner på frivillig basis forpligter sig til at afgive deres medarbejdere til Forsvaret i de perioder, hvor der er brug for det, mod at Forsvaret så bibringer medarbejderne uddannelser og kompetencer, som de ikke kan få andre steder, pointerer hun. Flere ideer i spil Prodekan for uddannelse på Det Sundhedsvidenskabelige Fakultet på Aalborg Universitet, Jeppe Emmersen, fortæller, at der udover det nye samarbejde også er flere ideer på tegnebrættet. - Vi tilbyder, at vores medicinstuderende kan tage et ophold ved Forsvaret i løbet af sommerperioden - altså uden for de almindelige semestre i uddannelsen. Men en anden idé er, at de studerende som en del af deres øvrige praktikophold på hospitaler og i almen praksis også kan lægge vejen forbi Forsvaret. De vil dog ikke komme til at arbejde med syge mennesker som normalt på et hospital eller i almen praksis, men de skal lære at begå sig i en helt anden type organisation. Aalborg Universitet og Trænregimentet regner med, at de første lægestuderende kan tilbydes frivilligt praktikophold efter sommeren 2023.

Referat:
Aalborg Universitet vil levere flere læger til Forsvaret.